**ZÁPIS č. 1**

 **Z RIADNEHO ZASADNUTIA SPRÁVNEJ RADY TASR**

 **15. januára 2015 so začiatkom o 15.00 h**

**Prítomní členovia správnej rady:** Vladimír Masár, Boris Chovanec, Peter Alakša, Ján Sand, Richard Kvasňovský

**Hostia:** PhDr. Jaroslav Rezník, generálny riaditeľ TASR

**Miesto konania:** Bratislava, Lamačská cesta 3, TASR

Rokovanie v zmysle čl. 3, 5 ods. 1 a čl. 6 Rokovacieho poriadku Správnej rady zvolal a viedol predseda SR TASR Vladimír Masár. Konštatoval, že rada je uznášania schopná a navrhol program zasadnutia:

**Program:**

1. **Návrh rozpočtu TASR na rok 2015**
2. **Rôzne**

**UZNESENIE č.1/2015:**

Členovia rady schválili program zasadnutia:

Za:5 Proti: 0 Zdržal sa: 0

**Uznesenie bolo prijaté.**

1. **Návrh rozpočtu TASR na rok 2015**

 Predseda správnej rady požiadal generálneho riaditeľa, aby odprezentoval predložený materiál- Návrh rozpočtu TASR na rok 2015.

 J.Rezník na úvod konštatoval,že návrh rozpočtu je spracovaný v súlade so všeobecne záväznými právnymi predpismi pričom vychádza z údajov a informácií známych v období, kedy sa rozpočet zostavoval, pri dodržaní zásad hospodárnosti, efektívnosti a účelovosti.

Do rozpočtu boli zapracované príjmy a výdavky súvisiace s plánovaným plánom činnosti Tlačovej agentúry v roku 2015.

Návrh rozpočtu zároveň obsahuje predpokladané príjmy a výdavky vyplývajúce z financovania projektu digitalizácie archívu TASR.

Príjmová časť rozpočtu sa skladá z troch významných zdrojov príjmov, a to sú príjmy z predaja spravodajstva , príjmy zo štátneho rozpočtu na krytie činnosti v zmysle zmluvy vo verejnom záujme a príjmy z eurofondov na krytie výdavkov na projekt DA

Do celkovej výšky príjmov vstupujú tiež úroky z omeškania, úroky z účtov, ostatné nedaňové príjmy (napr. splátky škôd) a zostatok prostriedkov z predchádzajúceho roka.

Na základe týchto skutočností bol návrh príjmovej časti na rok 2015 zostavený v celkovej výške 7 341 813 Eur.

Výdavková časť rozpočtu na rok 2015 rozpočtuje výdavky v hlavnej kategórií bežné výdavky a kapitálové výdavky.

Do návrhu boli zapracované požiadavky na realizáciu sanačných úloh a  predpokladané výdavky vyplývajúce z financovania projektu digitalizácie vrátane 5 % spoluúčasti na tomto projekte DA .

Výdavková časť rozpočtu v celkovej výške Eur zahrňuje výdavky na mzdy, odvody, tovary a služby a investície v celkovej výške 7 289 714 Eur.

Následne J. Rezník predložil podrobnú analýzu návrhu príjmovej a výdavkovej časti rozpočtu.

 Na záver generálny riaditeľ J. Rezník konštatoval, že návrh rozpočtu TASR na rok 2015 je zostavený s prebytkom vo výške 52 099 Eur.

 Predseda rady poďakoval generálnemu riaditeľovi a otvoril rozpravu.

 V rámci diskusie členovia rady analyzovali položky príjmovej a výdavkovej časti

rozpočtu TASR na rok 2015. Zaujímali sa o položku granty a transfery, mzdové náklady, kapitálové výdavky aj o digitalizáciu archívu.

 Generálny riaditeľ podrobne zodpovedal na otázky. Ako povedal, čo sa týka kapitálových výdavkov hlavnú časť predstavujú náklady na nákup nových služobných motorových vozidiel Zdôvodnil nevyhnutnosť obnovy vozového parku, ktorý je zastaraný- vozidlá sú 12 ročné a náklady ich opravu sú vysoké.

Podotkol, že pre rok 2015 sú pre TASR kľúčové 3 veci- dokončiť proces digitalizácie, autopark a riešiť nový redakčný systém. Informoval členom rady aj o uzatvorených kontraktoch na tento rok.

 Na záver diskusie predseda rady V. Masár zhodnotil preložený návrh rozpočtu ako profesionálny odhad na 12 mesiacov, ktorý sleduje pozitívne trendy v prijmovej aj vo výdavkovej časti a navrhol uznesenie.

**UZNESENIE č. 2/2015:**

Správna rada TASR schválilla návrh rozpočtu TASR na rok 2015.

Za :5 Proti: 0 Zdržal sa: 0

**Uznesenie bolo prijaté.**

.

1. Rôzne

Členovia Správnej rady sa dohodli na termíne ďalšieho zasadnutia - 26 februára 2015 (štvrtok) o 15,00 h.

Bratislava 15. 1. 2015

Zapísal:

Vladimír Masár v. r.

Predseda správnej rady TASR